Go George-busdiens hervat | Netwerk24
Deur Jackie Kruger 16 Mei 2018 05:57
Die geldigheid van multirit-buskaartjies vir George se openbare busdiens is verleng nadat die nasionale staking van busbestuurders tot 'n einde gekom het.
Volgens die George-munisipaliteit is die kaartjies se geldigheid tot 12 Junie verleng.
Die munisipaliteit het ná die beëindiging van die staking gesê Go George doen alles moontlik om die hervatting van sy geskeduleerde dienste te fasiliteer.
Dinsdagmiddag het dit geblyk dat alle werknemers Woensdag sou terugkeer werk toe en dat dienste dan soos normaal sal voortgaan.
Mense kan www.gogeorge.org.za of https://www.facebook.com/gogeorgeza/ dophou vir die jongste nuus, of die inbelsentrum by 0800 044 044 bel.